
פרוטוקול מס' 470
מישיבת ועדת החינוך, התרבות והספורט
שהתקיימה ביום ב', כ"ג בסיון התשס"ב, 3.6.2002, בשעה 13:30



ס ד ר    ה י ו ם

הצעת חוק התקשורת (בזק ושידורים) (תיקון מס' 27) (הגבלות על מישדרים פורנוגרפיים), התשס"ב2002-

הצעת חוק התקשורת (בזק ושידורים) (תיקון מס' 28) (הגבלות על מישדרים למבוגרים), התשס"ב2002-


נכחו:
חברי הוועדה:	היו"ר זבולון אורלב
קולט אביטל
אפי אושעיה
מיכאל איתן
יגאל ביבי
עזמי בשארה
שמואל הלפרט
יצחק וקנין
אליעזר כהן
מוחמד כנעאן
יחיאל לסרי
רחמים מלול
מרינה סולודקין
אברהם פורז









יועצת משפטית: אתי בנדלר

מנהלת הוועדה:	יהודית גידלי

נרשם על-ידי:	חבר המתרגמים בע"מ


הצעת חוק התקשורת (בזק ושידורים) (תיקון מס' 27) (הגבלות על מישדרים פורנוגרפיים), התשס"ב2002-


הצעת חוק התקשורת (בזק ושידורים) (תיקון מס' 28) (הגבלות על מישדרים למבוגרים), התשס"ב2002-





היו"ר זבולון אורלב:		אני מתכבד לפתוח את ישיבת ועדת החינוך 
 				והתרבות בעניין שתי הצעות התקשורת (בזק ושידורים), תיקון מס' 27 של קבוצת חברי כנסת בראשות חבר הכנסת יגאל ביבי, ותיקון מספר 28 של חבר הכנסת מיכאל איתן בעניין הגבלות על מישדרים למבוגרים.

סיכמנו בסוף הישיבה הקודמת שאנחנו מתכנסים רק להצבעה וגם אמרתי את זה באופן אישי לשני חברי הכנסת המציעים. סיכמנו שנקיים הצבעה עקרונית ואני רוצה להסביר את הדברים.

יש לפנינו שתי הצעות חוק והן מאוד ברורות. אנחנו נצביע על השאלה האם יש רוב בוועדה להצעה של מיכאל איתן ואז זו תהיה הצעת הוועדה והצעת יגאל ביבי תהיה הסתייגות, או נצביע הפוך, כאשר אם יש רוב להצעה של חבר הכנסת יגאל ביבי, הצעת החוק  של מיכאל איתן תוגש כהסתייגות.

מיכאל איתן:			אני מציע שההצבעה לא תהיה ברמה העקרונית 
 				אלא תהיה ברמה של הצעות החוק כפי שהן מוגשות. כלומר, לא נצביע ברמת העיקרון אלא נצביע ברמת המלים הכתובות. אני רוצה לומר שאם אין לנו את הניסוח המדויק, גם אני לא יודע על מה אני מצביע ולכן ההצעה היא לא טובה אלא צריך להביא את הניסוח המילולי.

אני מוותר על רשות הדיבור. תשאירו את זה כפי שזה. אין לי שום בעיה. אמרתי לכם בישיבה הקודמת שאתם מצביעים על דבר כשאתם לא משיגים את המטרה שאתם רוצים בה.

היו"ר זבולון אורלב:		אני רוצה להבהיר שגם אחרי ההצבעה העקרונית 
 				הזאת, לאור ההצעה העקרונית הזאת, עורכת-הדין אתי בנדלר תכין את הנוסח של החוק ואנחנו נתכנס כאן ונעבור עליו מילה במילה.

מיכאל איתן:			אי אפשר.

היו"ר זבולון אורלב:		אתה קובע שאי-אפשר אבל אני קובע שאפשר.
				מי בעד תיקון מספר 27 של חבר הכנסת יגאל ביבי? שמונה חברי כנסת.

מי בעד תיקון מספר 28 של חבר הכנסת מיכאל איתן? ששה חברי כנסת.

תודה רבה. אני קובע שהתקבלה הצעתו של חבר הכנסת יגאל ביבי.

הצעת החוק של חבר הכנסת יגאל ביבי תהיה הצעת הוועדה והצעת החוק של חבר הכנסת מיכאל איתן תהיה הסתייגות.

אני מודה לכם.






הישיבה ננעלה בשעה 13:40






